Suur-Tokio

Suur-Tokio on laaja Japanin pääkaupungin Tokion ympärille kasvanut metropolialue. Se on maailman suurin metropolialue: Yhdistyneiden kansakuntien määritelmän mukaan siellä on noin 38 miljoonaa asukasta (vuonna 2016). Se kuuluu maailman tärkeimpiin kaupunkialueisiin niin taloudellisesti, kulttuurillisesti kuin poliittisestikin. Sillä on maailman suurin kaupunkitalous, vuonna 2015 yli 1 600 miljardia dollaria, eli jonkin verran pienempi kuin Etelä-Korealla ja suurempi kuin New Yorkilla.

Suur-Tokion merkittävimmät kaupungit ovat Tokion lisäksi Jokohama, Kawasaki, Saitama, Sagamihara ja Chiba. Suur-Tokiolle on erilaisia määritelmiä, joista Japanissa yleinen on ”pääkaupunkiseutu” (). Siihen kuuluvat Japanin lain mukaan () Tokion metropolin lisäksi Kantōn alueen prefektuurit eli Chiba, Kanagawa, Saitama, Ibaraki, Tochigi ja Gunma sekä Yamanashin prefektuuri. Termiä voidaan käyttää myös kapeammassa merkityksessä viittaamaan vain Tokion metropoliin ja kolmeen läheisimpään prefektuuriin, Kanagawaan, Chibaan ja Saitamaan.

Lähteet 

Japanin alueet
Suurkaupunkialueet
Tokio